ואתן ית רעמות עמה הדן בעיני מצראי וישילונון וכפלגות ליליה אנא נפק בגו ארע מצרים ואקטל כל בכור בארע מצרים מבכור פרעה דיתיב על כרסיה ועד בכור אמתה דאחרי רחמה ועד בכור כל בהמה ותהי צבעה רבה במצרים דכבתה לא הות וכבתה לא תוזף ולכל בני ישראל לא יצדי כלב לשנה למן אנש ועד בהמה לבדיל תעכם דיפרש יהוה בין מצרים ובין ישראל ואף אישה משה רבה שריר בארע מצרים בעיני עבדי פרעה ובעיני עמה ואמר משה לפרעה אכהן אמר יהוה ברי בכורי ישראל ואמר לך שלח ית ברי וישמשני ומעית למשלחתה אה יהוה קטל ית ברך בכורך